ΚΑΝΟΝΙΣΜΟΣ (ΕΚ) αριθ. 2658/94 ΤΗΣ ΕΠΙΤΡΟΠΗΣ της 31ης Οκτωβρίου 1994 για την τροποποίηση του κανονισμού (ΕΟΚ) αριθ. 891/89 σχετικά με ειδικές λεπτομέρειες εφαρμογής του καθεστώτος των πιστοποιητικών εισαγωγής και εξαγωγής στον τομέα των σιτηρών και του ρυζιού

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 1766/92 του Συμβουλίου της 30ής Ιουνίου 1992 περί κοινής οργανώσεως αγοράς στον τομέα των σιτηρών (1), όπως τροποποιήθηκε τελευταία από τον κανονισμό (ΕΚ) αριθ. 1866/94 (2), και ιδίως το άρθρο 9 παράγραφος 2,

τον κανονισμό (ΕΟΚ) αριθ. 1418/76 του Συμβουλίου της 21ης Ιουνίου 1976 περί κοινής οργανώσεως αγοράς στον τομέα της ορύζης (3), όπως τροποποιήθηκε τελευταία από τον κανονισμό (ΕΚ) αριθ. 1869/94 (4), και ιδίως το άρθρο 10 παράγραφος 2,

Εκτιμώντας:

ότι ο κανονισμός (ΕΟΚ) αριθ. 891/89 της Επιτροπής (5), όπως τροποποιήθηκε τελευταία από τον κανονισμό (ΕΚ) αριθ. 1755/94 (6), προβλέπει στο άρθρο 12 για τον τομέα των σιτηρών και του ρυζιού τα ποσά της εγγύησης που αφορούν τα πιστοποιητικά εισαγωγής και εξαγωγής-

ότι, με τον κανονισμό (ΕΟΚ) αριθ. 1766/92, οι θεσμικές τιμές του σκληρού σίτου ευθυγραμμίστηκαν με εκείνες των άλλων σιτηρών και, εκ του γεγονότος αυτού, η εγγύηση που προβλέπεται για τα πιστοποιητικά εξαγωγής που αφορούν τα προϊόντα του κωδικού ΣΟ 1103 11 10 πρέπει να αναθεωρηθεί λαμβάνοντας υπόψη το συντελεστή ειδικής μεταποιήσεως σε σιμιγδάλια-

ότι πρέπει κατά συνέπεια να τροποποιηθεί ο κανονισμός (ΕΟΚ) αριθ. 891/89-

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Σιτηρών,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Το άρθρο 12 του κανονισμού (ΕΟΚ) αριθ. 891/89 αντικαθίσταται από το ακόλουθο κείμενο:

"Άρθρο 12

Η ενίσχυση που αφορά τα πιστοποιητικά για τα προϊόντα που προβλέπονται στο άρθρο 1 του κανονισμού (ΕΟΚ) αριθ. 1766/92 και στο άρθρο 1 του κανονισμού (ΕΟΚ) αριθ. 1418/76 είναι:

α) 0,60 Ecu ανά τόνο, εφόσον πρόκειται για πιστοποιητικά εισαγωγής ή εξαγωγής, για τα οποία δεν έχει καθοριστεί εκ των προτέρων η εισφορά κατά την εισαγωγή, η επιστροφή ή η εισφορά κατά την εξαγωγή-

β) εφόσον πρόκειται για πιστοποιητικά εισαγωγής που συνεπάγονται προκαθορισμό της εισφοράς,

- 16 Ecu ανά τόνο για τα προϊόντα που υπάγονται στους κωδικούς ΣΟ 0709 90 60, 0712 90 19, 1001 10 10, 1001 10 90, 1001 90 91, 1001 90 99, 1002 00 00, 1003 00, 1004 00, 1005 10 90, 1005 90 00, 1007 00 και 1008,

- 23 Ecu ανά τόνο για τα προϊόντα που υπάγονται στον κωδικό ΣΟ 1006 (με εξαίρεση τον κωδικό ΣΟ 1006 10 10),

- 4 Ecu ανά τόνο για τα άλλα προϊόντα-

γ) 38 Ecu ανά τόνο για τα προϊόντα που αναφέρονται στο άρθρο 1 του κανονισμού (ΕΟΚ) αριθ. 1418/76, εφόσον πρόκειται για πιστοποιητικά εξαγωγής για τα οποία έχει καθοριστεί η επιστροφή ή η εισφορά. Για τις εξαγωγές προς τις χώρες ΑΚΕ που πραγματοποιούνται βάσει πιστοποιητικού με ειδική διάρκεια ισχύος σύμφωνα με το άρθρο 11 του παρόντος κανονισμού, η εν λόγω εγγύηση καθορίζεται σε 18 Ecu ανά τόνο-

δ) 25 Ecu ανά τόνο για τα προϊόντα που υπάγονται στον κωδικό ΣΟ 1103 11 10 εάν πρόκειται για πιστοποιητικά εξαγωγής για τα οποία έχει προκαθοριστεί η επιστροφή ή η εισφορά. Για τις εξαγωγές προς τις χώρες ΑΚΕ που πραγματοποιούνται βάσει πιστοποιητικού με ειδική διάρκεια ισχύος σύμφωνα με το άρθρο 11 του παρόντος κανονισμού, η εν λόγω εγγύηση καθορίζεται σε 18 Ecu ανά τόνο-

ε) 23 Ecu ανά τόνο για τα άλλα προϊόντα που αναφέρονται στο άρθρο 1 στοιχεία α), β), γ) και δ) του κανονισμού (ΕΟΚ) αριθ. 1766/92, με εξαίρεση τα προϊόντα που υπάγονται στον κωδικό ΣΟ 1107, εφόσον πρόκειται για πιστοποιητικά εξαγωγής για τα οποία η επιστροφή ή η εισφορά προκαθορίζεται. Για τις εξαγωγές προς τις χώρες ΑΚΕ που πραγματοποιούνται βάσει πιστοποιητικού με ειδική διάρκεια ισχύος σύμφωνα με το άρθρο 11 του παρόντος κανονισμού, η εν λόγω εγγύηση καθορίζεται σε 10 Ecu ανά τόνο-

στ) 18 Ecu ανά τόνο για τα προϊόντα που υπάγονται στον κωδικό ΣΟ 1107, εφόσον πρόκειται για πιστοποιητικά εξαγωγής για τα οποία προκαθορίζεται η επιστροφή ή η εισφορά κατά την εξαγωγή-

Ωστόσο, για τα πιστοποιητικά που εκδίδονται σύμφωνα με το άρθρο 9 παράγραφος 2, η εγγύηση αυτή ανέρχεται σε:

- 28 Ecu ανά τόνο για τα πιστοποιητικά που έχουν εκδοθεί από την 1η Ιανουαρίου έως τις 30 Απριλίου,

- 38 Ecu ανά τόνο για τα πιστοποιητικά που έχουν εκδοθεί από την 1η Ιουλίου έως τις 31 Δεκεμβρίου."

Άρθρο 2

Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 31 Οκτωβρίου 1994.

Για την Επιτροπή

Rene STEICHEN

Μέλος της Επιτροπής

(1) ΕΕ αριθ. L 181 της 1. 7. 1992, σ. 21.

(2) ΕΕ αριθ. L 197 της 30. 7. 1994, σ. 1.

(3) ΕΕ αριθ. L 166 της 25. 6. 1976, σ. 1.

(4) ΕΕ αριθ. L 197 της 30. 7. 1994, σ. 7.

(5) ΕΕ αριθ. L 94 της 7. 4. 1989, σ. 13.

(6) ΕΕ αριθ. L 183 της 19. 7. 1994, σ. 7.